રાજકોટ શહેર પોલીસના જુદા જુદા પોલીસ સ્ટેશન દ્વારા દારૂ, જુગાર, અપહરણ સહિતના વિવિધ ગુનાઓમાં સંખ્યાબંધ વાહનો કબ્જે કરવામાં આવ્યા છે મોટાભાગના વાહનો દારૂની હેરાફેરીમાં વપરાતા હોય તેવા કાર, ટ્રક, બાઈક સહિતના વાહનો પોલીસે કબ્જે કર્યા છે જે તમામ વાહનો જે તે સંલગ્ન પોલીસ સ્ટેશન અથવા તો હેડ ક્વાર્ટરમાં રાખવામાં આવતા હોય છે આ તમામ વાહનોના નંબર આધારે જે તે માલીક સુધી પહોંચવા અને તેની ધરપકડ કરવા પોલીસ કામ કરતી હોય છે જો કે જે તે ગુનામાં વપરાયેલ વાહન જે વ્યક્તિની માલીકીનું હોય તે ધરપકડ અને મારની બીકે પોલીસ સમક્ષ આવતી નથી અને વાહનને જતું કરે છે જેથી આ તમામ વાહનો રેઢા પડ્યા રહે છે આ વાહનોની સમયાંતરે સરકાર શ્રીના આદેશથી હરરાજી કરવામાં આવતી હોય છે પરંતુ રાજકોટ શહેર પોલીસ દ્વારા કબ્જે કરાયેલ મોટાભાગના વાહનોની હરરાજીની પ્રક્રિયા હાથ ધરવામાં નહિ આવી હોવાથી લાખો રૂપિયાના કિંમતી વાહનો ખખડધજ બની ગયા છે જે વાહનો થકી સરકારને લાખો રૂપિયાની આવક થવી જોઈએ તે જ વાહનો આયોજનના અભાવે ભંગારના ભાવમા  પણ નહિ જાય તેવી પરિસ્થિતિનું નિર્માણ થવા પામ્યું છે